《白发辞寄答陈时父》
元代·吴莱

昔予头燥发未茁，今我头枯发先折。童心尚在颜貌改，满鬓苍华点霜雪。

朝来抱镜看未真，镜里相逢类两人。东都贫孟叹孤剑，西邸老康悲故茵。

乌髭每怕不得素，素栉何庸问衰暮。枫林叶底变风烟，药草茎边虚雨露。

自非神仙刘阮俦，世间容有几春秋。情知鹳鹤长朱顶，得见鸳鸯会白头。

作者简介：（1297—1340）婺州浦江人，初名来，字立夫，号深袅山道人。吴直方子。从学于方凤，博极群书。仁宗延祐七年以《春秋》举进士，不第。退居深袅山中，穷诸书奥旨，著《尚书标说》、《春秋世变图》、《春秋传授谱》、《古职方录》、《孟子弟子列传》、《楚汉正声》、《乐府类编》等书。后以御史荐，授长芗书院山长，未上卒。私谥渊颖先生。有《渊颖集》